**Likumprojekta „Grozījums Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 16.augusta sēdes protokola Nr.40 59.§ par informatīvo ziņojumu “Par priekšlikumiem valsts budžeta ieņēmumiem un izdevumiem 2017.gadam un ietvaram 2017.-2019.gadam” 12.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai papildus varētu nodrošināt nepieciešamo finansējumu jauno politikas iniciatīvu pasākumiem un ieviest nodokļu politikas pasākumus, kas koriģē 2017.gada nodokļu ieņēmumu bāzi kā arī, ņemot vērā to, ka ar 2017.gada 1.janvāri, mainot transportlīdzekļa ekspluatācijas nodokļa samaksas kārtību, veidotos šī nodokļa ieņēmumu samazinājums, radot negatīvu fiskālo ietekmi uz valsts budžetu 33,6 milj. *euro* apmērā, ir paredzēts saglabāt esošo transportlīdzekļa ekspluatācijas nodokļa maksāšanas kārtību 2017. un 2018.gadā un mainīt to no 2019.gada 1.janvāra.Tādējādi likumprojekts paredz pārcelt uz 2019.gada 1.janvāri 2017.gada 1.janvārī paredzēto transportlīdzekļa ekspluatācijas nodokļa maksāšanas kārtības maiņu, kura paredz maksāt nodokli par faktisko transportlīdzekļa ekspluatācijas periodu, nevis par kārtējo gadu*.*Paredzēts, ka likumprojekts stāsies spēkā 2017.gada 1.janvārī. |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertās normas attiecas uz fiziskām un juridiskām personām, kuru īpašumā, turējumā vai valdījumā ir transportlīdzekļi. |
| 2. | Tiesiskā regulējuma ietekme uz tautsaimniecību un administratīvo slogu | Transportlīdzekļa ekspluatācijas nodokļa samaksas kārtības maiņa palielinās izmaksas par transportlīdzekļa uzturēšanu 2017.gadā un ietekmēs tās fiziskās un juridiskās personas, kuru īpašumā, turējumā vai valdījumā ir transportlīdzeklis. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 85 423 000 |  | 34 200 000 |  | -43 360 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 85 423 000 |  | 34 200 000 |  | -43 360 000 |
| t.sk. transportlīdzekļa ekspluatācijas nodoklis |  |  |  |  |  |
| t.sk. uzņēmumu vieglo transportlīdzekļu nodoklis |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 85 423 000 |  | 34 200 000 |  | -43 360 000 |
| 3.1. valsts pamatbudžets | 85 423 000 |  | 34 200 000 |  | -43 360 000 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saglabājot līdzšinējo maksāšanas kārtību un pieņemot, ka transportlīdzekļu ekspluatācijas nodokļa ieņēmumi 2018. gadā, salīdzinot ar 2016. gadu, pieaugs par 26,3% (ņemot vērā vieglo automobiļu un motociklu nodokļa atcelšanu, to iekļaujot transportlīdzekļu ekspluatācijas nodoklī), 2017. gadā neveidosies prognozētais transportlīdzekļu ekspluatācijas nodokļa ieņēmumu samazinājums, radot pozitīvu fiskālo ietekmi 34,2 milj. *euro* apmērā.Savukārt 2019. gadā, mainot maksāšanas kārtību un paredzot, ka nodoklis tiek maksāts par faktisko transportlīdzekļa ekspluatācijas periodu, nevis par kārtējo gadu, radīsies ieņēmumu samazinājums. Ņemot vērā Ceļu satiksmes drošības direkcijas sagatavoto informāciju par pamatpārbaudi veikušo transportlīdzekļu skaitu pa mēnešiem, pieņemts, ka 2019. gadā maksājamā nodokļa apmērs samazināsies, jo nodoklis tiks maksāts par faktisko transportlīdzekļa ekspluatācijas periodu, nevis par kārtējo gadu. Tādā veidā 2019. gadā radīsies negatīva fiskālā ietekme uz valsts budžetu -43,6 milj. *euro* apmērā (ņemot vērā vieglo automobiļu un motociklu nodokļa atcelšanu, to iekļaujot transportlīdzekļu ekspluatācijas nodoklī).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par likumprojekta izstrādes nepieciešamību tiks informēta, ievietojot informāciju Finanšu ministrijas interneta mājas lapā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests un Ceļu satiksmes drošības direkcija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.  |
| 3. | Cita informācija | Nav |

Finanšu ministres vietā –

Ministru prezidents M.Kučinskis

09.09.2016.

752

Juris Lukss, 67083846

Juris.Lukss@fm.gov.lv